"Setswana Puotlaleletso ya Ntlha (FAL)/P2 5 DBE/Ngwanaitseele 2014 NSC KAROLO YA A: PADI Araba potso e le NNGWE fela mo karolong e. POTSO 1: MORABARABA – SJ Lebethe Buisa dinopolo tse di latelang, mme morago o arabe dipotso. 1.1 NOPOLO A Letsatsi la tshipi la ba bona e le motshegare wa maitseboa ba le ka fa ga gaabo Ntshimane. Batsadi ba gagwe ba ne ba se gona mo gae, a setse le kgaitsadie yo mogolo fela. Kgaitsadie o ne a setse a bone gore mosimane o godile. Setshameka-dipolata sa dumaduma mmino o ratwa ke boobabedi; nako e kete e ka emisiwa gore lebaka le, le se ka la fela. Mogoloe a ba leretse senonyana le dimonamonenyana. Ba iketla. E rile fa letsatsi le kotama fa godimo ga thabana ya Tsogwe, ba tloga ba goga dinao, ba tshela motlhaba, noka e se na metsi a a elang, ba leba moseja. Ntshimane a tsaya lobakanyana a ise a boe. Mogoloe, kgaitsadie, a mo emela. E rile fa a tsena a fitlhela a setse a siamisitse dilalelo. 'Morwesi a reng, Ntshi?' 'Ka eng?' Bakeng sa go mo araba, kgaitsadie a tswelela ka go tlhagisa maikutlo a gagwe mabapi le mosetsana. 'Mpolelele gore Morwesi fa a ka itse gore o ne o ile toropong le Ntshetsana, o tla reng?' 'Nnyaya ke ne ke mo tsamaisa tsela fela gonne o ne a nkopile. Ga go sepe fa teng. Ke eng o ntebile jaaka e kete ga o dumele jaana?' 1.1.1 Ntshimane o ne a amana jang le Morwesi? (1) 1.1.2 Bogolo jwa ditiragalo tsa padi e, di diragalela kwa motseng ofe? (1) 1.1.3 Mmaagwe Morwesi o ne a tsaya kamano ya bobedi jo jang? Tshegetsa ka lebaka. (3) 1.1.4 Go tlile jang gore Mpute le Ntshimane e nne ditsala? (2) 1.1.5 Botsalano jwa ga Ntshimane le Ntshetsana, bo amile lerato la ga Ntshimane le Morwesi jang? (2) 1.1.6 Goreng Ntshetsana a ne a batla gore Ntshimane a mo etele? (2) 1.1.7 Kgaitsadie Ntshimane o kaya eng fa a re o ne a setse a bone gore mosimane o godile. (2) 1.1.8 Ke mafoko afeng a a supang fa kgaitsadie Ntshimane a ne a sa rate kamano ya gagwe le Ntshetsana? (2) Kwalololo e ileditswe Phetla"